ບົດສອນ

ບົດທີ 4 ເຂົ້າໃຈການວັດ ແລະ ປະເມີນຜົນ

|  |  |  |
| --- | --- | --- |
| ວິຊາ: ການວັດ ແລະ ປະເມີນຜົນ | ໂມດູນ: ເຂົ້າໃຈການວັດ ແລະ ປະເມີນຜົນ | ເວລາ 3 ຊົ່ວໂມງ |
| ຫົວຂໍ້4:ເຂົ້າໃຈການວັດ ແລະ ປະເມີນຜົນ | ຫົວຂໍ້ຍ່ອຍ 1: ຂະບວນການນໍາໃຊ້ເກນການປະເມີນ  ຫົວຂໍ້ຍ່ອຍ2: ການນຳໃຊ້ເກນການປະເມີນ  ຫົວຂໍ້ຍ່ອຍ3: ສັງເກດ,ບັນທຶກ ແລະ ໃຫ້ຄະແນນ  ຫົວຂໍ້ຍ່ອຍ4: ສຶກສາກໍລະນີ | ຜົນສຳເລັດດ້ານການຮຽນຮູ້-ໃນຕອນທ້າຍຂອງບົດຮຽນນີ້, ນັກສຶກສາຄູຈະສາມາດ:  -ຈຳແນກການປະເມີນຜົນເພື່ອປັບປຸງການຮຽນ ແລະ ການປະເມີນເພື່ອສະຫຼຸບຜົນການຮຽນ  -ວາງແຜນ ແລະ ດຳເນີນການປະເມີນແບບຕໍ່ເນື່ອງໂດຍນຳໃຊ້ເກນການປະເມີນ  -ການໃຫ້ຄະແນນ ແລະ ບັນທຶກຄະແນນຈາກການປະເມີນ  -ກໍານົດວິທີການແກ້ໄຂຕໍ່ສິ່ງທ້າທ້າຍໃນການປະເມີນແບບຕໍ່ເນື່ອງ |
| **ແຫຼ່ງຊັບພະຍາກອນ** | | **ການປະເມີນ** |
| -ໃບງານ  -ປຶ້ມຄູ່ມືຄູ ແລະ ແບບຮຽນໃນລາຍວິຊາຕ່າງໆ  -ວິດີໂອ | | ການລະດົມສະໜອງ ແລະ ແຜນວາດແນວຄວາມຄິດ  ການສົນທະນາ  ການສະຫຼຸບເປັນໜຶ່ງປະໂຫຍກ |
| **ກິດຈະກຳກະຕຸ້ນ ( 10ນາທີ )** | | |
| ກິດຈະກຳຄູ:  -ຄູຸໃຫ້ນັກສຶກສາຈັບຄູ່  -ຄູໃຫ້ນັກສຶກສາພາກັນຄິດ ກ່ຽວກັບຄຸນລັກສະນະຂອງການປະເມີນເພື່ອປັບປຸງການຮຽນ ແລະ ປະເມີນເພື່ອສະຫຼຸບຜົນການຮຽນ.  -ຄູ ສ້າງແຜນວາດແນວຄິດທີ່ສຳຄັນໃສ່ເທິງກະດານໃຫ້ນັກສຶກສາຄູທັງໝົດຫ້ອງຢູ່ໃນຫ້ອງຮຽນ ສະຫຼຸບຈຸດທີ່ສຳຄັນທັງໝົດ | | |
| **ກິດຈະກຳການຮຽນ-ການສອນ** | | |
| **ການນຳເຂົ້າສູ່ບົດຮຽນ ( 10 ນາທີ )**  ກິດຈະກຳຄູ  -ຄູໃຫ້ນັກສຶກສາອ່ານບົດຮຽນກ່ຽວກັບການປະເມີນຜົນ  -ໃຫ້ນັກສຶກສາ ສຶກສາກ່ຽວກັບຄູ່ມືຄູ່ພ້ອມ  **ຂັ້ນສອນ**  **1.ຂະບວນການວັດ ແລະ ປະເມີນຜົນ**  ກິດຈະກຳ 1 ( ເວລາ 10 ນາທີ )  -ຄູຢາຍໃບງານ ແລະ ໃຫ້ນັກສຶກສາຕອບ  -ເມື່ອນັກສຶກສາຕອບແລ້ວໃຫ້ຕາງໜ້າລຸກຕອບຄູ  -ຄູ ແລະ ນັກສຶກສາສະຫຼຸບຄືນ.  2.ການນຳໃຊ້ເກນການປະເມີນ  ກິດຈະກຳ 2 ( ເວລາ 30 ນາທີີ )  -ຄູໃຫ້ນັກສຶກສາເບິ່ງຄູ່ມືຄູ ແລະ ແບບຮຽນແຕ່ລະວິຊາໄປ ແລ້ວໃຫ້ຄະແນນ   1. ວິຊາພະລະສຶກສາ   -ຄູໃຫ້ນັກສຶກສາອ່ານບົດສອນໃນປຶ້ມຄູ່ມືຄູພະລະສຶກສາ ບົດທີ 11 ການແກວ່ງບານນ້ອຍໃສ່ເປົ້າດ້ວຍມືເບື້ອງດຽວ ( ໜ້າ 44 ) ໃຫ້ອ່ານເກນການປະເມີນ ແລ້ວສັງເກດນັກຮຽນ 3 ຄົນ ນັກຮຽນກ ,ນັກຮຽນ ຂ,ນັກຮຽນ ຄ ໂດຍການເບິ່ງວິດີໂອ ແລ້ວໃຫ້ຄະແນນນັກຮຽນຕາມເກນນັ໊ນ.  -ນັກສຶກສາຈະໄດ້ປະເມີນນັກຮຽນ ກ,ຂ,ຄ  -ນັກສຶກສາຄູຈະໄດ້ບັນທຶກຄະແນນລົງໃສ່ແຕ່ລະຄົນ  -ນັກສຶກສາຄູພາກັນຈັບຄູ່ ແລະ ສົນທະນາກ່ຽວກັບການໃຫ້ຄະແນນ  -ແລກປ່ຽນຄຳເຫັນກັບໝູ່ໃນຫ້ອງຮຽນ  -ຄູຊຸກຍູ້ໃຫ້ນັກສຶກສາຄູໃຫ້ເຫດຜົນໃນການໃຫ້ຄະແນນ   |  |  |  | | --- | --- | --- | | ຄໍາເຫັນ ແລະ ຄໍາຕອບ ລາຍວິຊາພະລະສຶກສາ | | | | ນັກຮຽນ ກ : 1 | ນັກຮຽນ ຂ : 2 | ນັກຮຽນ ຄ: 3 | | ນັກຮຽນ ຄ ສາມາດແກວ່ງບານ ແລະ ຖືກເປົ້າໃນແຕ່ລະຄັ້ງ  ນັກຮຽນ ຂ ບໍສາມາດແກວ່ງບານຖືກເປົ້າໃນຮອບທຳອິດແຕ່ພາຍຫຼັງມາແກວ່ງຖືກສອງຄັ້ງ  ນັກຮຽນ ກ ບໍ່ສາມາດແກວ່ງຖືກເປົ້າໃນແຕ່ລະຄັ້ງແຕ່ຍັງປະກອບສ່ວນໃນກິດຈະກຳ | | |   2.ວິຊາສິລະປະກໍາ ແລະ ຫັດຖະກໍາ  -ຄູໃຫ້ນັກສຶກສາເບິ່ງຜົນງານ 3 ອັນຂອງນັກຮຽນໃນລາຍວິຊາສິລະປະກຳ ແລະ ຫັກຖະກຳ ບົດທີ 14  ການຈີກ,ຕັດ,ຕິດເຈ້ຍເປັນຮູບເຮືອນ( ໜ້າ 82 )  -ຄູໃຫ້ນັກສຶກສາອ່ານເນື້ອໃນບົດສອນ ແລະ ເກນການປະເມີນ  -ນັກສຶກສາຈະໄດ້ປະເມີນນັກຮຽນ ກ,ຂ,ຄ  -ນັກສຶກສາຄູຈະໄດ້ບັນທຶກຄະແນນລົງໃສ່ແຕ່ລະຄົນ  -ນັກສຶກສາຄູພາກັນຈັບຄູ່ ແລະ ສົນທະນາກ່ຽວກັບການໃຫ້ຄະແນນ  -ແລກປ່ຽນຄຳເຫັນກັບໝູ່ໃນຫ້ອງຮຽນ  -ຄູຊຸກຍູ້ໃຫ້ນັກສຶກສາຄູໃຫ້ເຫດຜົນໃນການໃຫ້ຄະແນນ   |  |  |  | | --- | --- | --- | | ຄໍາເຫັນ ແລະ ຄໍາຕອບ ລາຍວິຊາສິລະປະກຳ ແລະ ຫັດຖະກຳ | | | | ນັກຮຽນ ກ : 2 | ນັກຮຽນ ຂ : 1 | ນັກຮຽນ ຄ: 3 | | ນັກຮຽນ ຄ ສາມາດເຮັດໄດ້ເກີອບທັງໝົດ: ຕັດເຈ້ຍຕາມເສັ້ນຊື່ ແລະ ສາມາດຕື່ມປະຕູ ແລະ ປ່ອງຢ້ຽມ  ນັກຮຽນ ຂ ພົບຄວາມຫຍຸ້ງຍາກໃນການຕັດ ຈີກເຈ້ຍຕາມເສັ້ນຊື່ ແລະ ບໍ່ສາມາດຕື່ມທັງປະຕູ ແລະ ປ່ອງຢ້ຽມ.  ນັກຮຽນ ກ ສາມາດຕັດ ຈີກເຈ້ຍຕາມເສັ້ນຊື່. ລາວສາມາດຕື່ມປະຕູເຂົ້າໃນຮູບເຮືອນຂອງລາວໄດ້ ແຕ່ບໍ່ສາມາດຕື່ມປ່ອງຢ້ຽມໃສ່ | | |   3.ວິຊາຄຸນສົມບັດສຶກສາ  -ຄູໃຫ້ນັກສຶກສາເບິ່ງຮູບຄູກຳລັງສອນວິຊາຄຸນສົມບັດສຶກສາບົດທີ 5 ມາລະຍາດຕໍ່ຄູ ( ໜ້າ 12),ປຶ້ມຄູ່ມືຄູ ບົດທີ 5 ມາລະຍາດຕໍ່ຄູ (ໜ້າ 69)  -ໃຫ້ນັກສຶກສາອ່ານເນື້ອໃນບົດສອນ ແລະ ເນື້ອໃນທີ່ກ່ຽວຂ້ອງໃນປຶ້ມແບບຮຽນກ່ອນທີ່ເຂົາເຈົ້າຈະນຳໃຊ້ເກນການປະເມີນ  -ນັກສຶກສາຈະປະເມີນນັກຮຽນແຕ່ລະຄົນ ແລະ ໃຫ້ຄະແນນເຂົາເຈົ້າ  -ນັກສຶກສາຄູສົນທະນາເປັນຄູ່  -ນັກສຶກສາແລກປ່ຽນຄຳຄິດຄຳເຫັນກັບໝູ່ໃນຫ້ອງຮຽນ  -ຄູໃຫ້ນັກສຶກສາບອກເຫດຜົນທີ່ໃຫ້ຄະແນນຂອງຕົນ   |  |  |  | | --- | --- | --- | | ຄໍາເຫັນ ແລະ ຄໍາຕອບ ລາຍວິຊາຄຸນສົມບັດສຶກສາ | | | | ນັກຮຽນ ກ : 3 | ນັກຮຽນ ຂ : 1 | ນັກຮຽນ ຄ: 2 | | ນັກຮຽນ ຄ ສາມາດສາທິດໃຫ້ເຫັນໄດ້ສອງຕົວຢ່າງ  ນັກຮຽນ ຂ ສາມາດສາທິດໄດ້ໜຶ່ງຕົວຢ່າງ  ນັກຮຽນ ກ ສາມາດສາທິດໃຫ້ເຫັນໄດ້ສາມຕົວຢ່າງຂອງມາລະຍາດທີ່ດີໃນຫ້ອງຮຽນ | | |   4. ວິຊາວິທະຍາສາດ ແລະ ສິ່ງແວດລ້ອມ  -ຄູໃຫ້ນັກສຶກສາເບິ່ງຮູບພາບທີ່ຄູປະກອບໃນການສອນວິຊາວິທະຍາສາດ ແລະ ສິ່ງແວດລ້ອມບົດທີ 6 ການນຳໃຊ້ນໍ້າໃນແຕ່ລະວັນ ( ໜ້າ21), ຄູ່ມືຄູບົດທີ 6 ການນຳໃຊ້ໃນແຕ່ລະວັນ ( ໜ້າ 34 )  -ໃຫ້ນັກສຶກສາຄູອ່ານບົດສອນ ແລະ ພາກສ່ວນທີ່ກ່ຽວຂ້ອງໃນປຶ້ມແບບຮຽນກ່ອນ  -ໃຫ້ນັກສຶກສານຳໃຊ້ເກນການປະເມີນໃນປື້ມຄູ່ມືຄູ ເພື່ອປະເມີນນັກຮຽນ ແລະ ໃຫ້ຄະແນນເຂົາເຈົ້າ/  -ໃຫ້ນັກຮຽນສົນທະນາກັນກັບໂຕະຕົນເອງ  -ແລກປ່ຽນຄວາມຄິດເຫັນກັບໝູ່ໃນຫ້ອງຮຽນ ພ້ອມທັງໃຫ້ເຫດຜົນ   |  |  |  | | --- | --- | --- | | ຄໍາເຫັນ ແລະ ຄໍາຕອບວິຊາ ວິທະຍາສາດ ແລະ ສິ່ງແວດລ້ອມ | | | | ນັກຮຽນ ກ: 2 | ນັກຮຽນ ຂ: 4 | ນັກຮຽນຄ: 1 | | ນັກຮຽນ ກ : ສາມາດບັນລະຍາຍການນຳໃຊ້ນໍ້າໄດ້ສອງຢ່າງ ດັ່ງທີ່ຢູ່ໃນຮູບພາບໃນປຶ້ມແບບຮຽນ  ນັກຮຽນ ຂ : ສາມາດບັນລະຍາຍການນໍາໃຊ້ນໍ້າໄດ້ທັງໝົດສີ່ຮູບພາບ  ນັກຮຽນ ຄ : ສາມາດບັນລະຍາຍພຽງແຕ່ໜຶ່ງຢ່າງ | | |   5. ວິຊາພາສາລາວ-ການອ່ານ ແລະ ການຂຽນ  -ໃຫ້ນັກສຶກສາຄູເບິ່ງສາມຕົວຢ່າງການຂຽນຂອງນັກຮຽນ. ຄູກຳລັງສອນວິຊາພາສາລາວ ບົດທີ 12, ນໍາໃຊ້ເຕັກນິກ 8  ເພື່ອປະຕິບັດກິດຈະກໍາ 8. ອະທິບາຍໃຫ້ນັກສຶກສາຄູຮັບຮູ້ວ່າ ສິຊາການສອນພາສາລາວໄດ້ສ້າງຂຶ້ນໂດຍຈະນໍາໃຊ້ 16 ເຕັກນິກການສອນ ຊຶ່ງນັກຮຽນຈະໄດ້ຮຽນຮູ້ຕາມພາຍຫຼັງໃນໂມດູນນີ້ ແລະ ໃນຫຼັກສູດພາສາລາວ.  -ໃຫ້ນັກສຶກສາຄູອ່ານບົດສອນທີ່ໄດ້ກ່າວໄວ້ຂ້າງເທິງນີ້ ( ປຶ້ມຄູ່ມືຄູ ວິຊາພາສາລາວ ພາກຮຽນທິ 1 ໜ້າທີ 147)  ບົດບັນຍາຍກ່ຽວກັບເຕັກນິກ ( ປຶ້ມຄູ່ມືຄູວິຊາພາສາລາວ ພາກຮຽນທີ 1, ໜ້າທີ່ 21 ) ເກນການປະເມີນ 12  ( ປຶ້ມຄູ່ມືຄູວິຊາພາສາລາວ, ພາກຮຽນທີ 1 ໜ້າທີ 34) ແລະ ປຶ້ມແບບຮຽນ ( ໜ້າ 96 ຂໍ້ 8 ) ນັກສຶກສາຄູໃຫ້ຄະແນນອີງໃສ່ຜົນການຂຽນຂອງນັກຮຽນແຕ່ລະຄົນ.  -ນັກສຶກສາແລກປ່ຽນຄຳຄິດເຫັນກັບໜູ່ຄູ່ ແລະ ໃຫ້ນັກສຶກສາບອກເຫດຜົນ   |  |  |  | | --- | --- | --- | | ຄໍາເຫັນ ແລະ ຄໍາຕອບວິຊາ ພາສາລາວ-ການອ່ານ ແລະ ການຂຽນ | | | | ນັກຮຽນ ກ: 3 | ນັກຮຽນ ຂ: 2 | ນັກຮຽນຄ: 1 | | ນັກຮຽນ ກ : ຂຽນໄດ້ສາມຄຳສັບດ້ວຍຂະໜາດ ແລະ ຮູບຮ່າງທີ່ເໝາະສົມ  ນັກຮຽນ ຂ : ຂຽນໄດ້ສາມຄຳສັບດ້ວຍຮູບຮ່າງທີ່ຂ້ອນຂ້າງດີແຕ່ໄລຍະຫ່າງຂອງຕົວອັກສອນບໍ່ສະໜໍ່າສະເໜີ  ນັກຮຽນ ຄ : ຂຽນໄດ້ສາມຄຳສັບຊື່ງພໍສັງເກດ ແລະ ຮັບຮູ້ໄດ້ແຕ່ດ້ວຍຮູບຮ່າງທີ່ບໍ່ງົດງາມ ແລະ ບໍ່ນອນຢູ່  ໃນເສັ້ນ | | |   6.ວິຊາພາສາລາວ-ການເວົ້າ ແລະ ການຟັງ  -ໃຫ້ນັກສຶກສາຄູເບີ່ງຮູບພາບຂອງຄູທີ່ກຳລັງສອນວິຊາພາສາລາວ ບົດທີ 12 ຄູນຳໃຊ້ເຕັກນິກທີ 2ເພື່ອສອນຂໍ້ທີ 23  -ໃຫ້ນັກສຶກສາຄູອ່ານບົດສອນທີ່ກ່າວມານັ້ນ( ປຶ້ມຄູ່ມືຄູວິຊາພາສາລາວ ພາກຮຽນທີ 1 ໜ້າທີ 150-151 )  -ບົດບັນຍາຍກ່ຽວກັບເຕັດນິກ ( ປຶ້ມຄູ່ມືຄູວິຊາພາສາລາວ ພາກຮຽນທີ 1 ໜ້າທີ 16 ).  -ເກນການປະເມີນຜົນ 2 ( ປຶ້ມຄູ່ມືຄູວິຊາພາສາລາວພາກຮຽນທີ 1, ໜ້າທີ 33)  -ເນຶ້ອໃນທີ່ກ່ຽວຂ້ອງປຶ້ມແບບຮຽນ ( ໜ້າ 104-105)  -ນັກສຶກສາຄູໃຫ້ຄະແນນນັກຮຽນແຕ່ລະຄົນທີ່ຢູ່ໃນຮູບພາບ  -ນັກສຶກສາຈັບຄູ່ສົນທະນາຄຳຕອບກັບຄູ່ເຂົາເຈົ້າໂດຍຫຍໍ້  -ນັກສຶກສາຄູແລກປ່ຽນຄຳຄິດຄຳເຫັນກັບໝູ່ໃນຫ້ອງຮຽນ, ຊຸກຍູ້ໃຫ້ນັກສຶກສາຄູບອກເຫດຜົນຂອງການໃຫ້ຄະແນນຂອງຕົນ   |  |  | | --- | --- | | ຄໍາເຫັນ ແລະ ຄໍາຕອບວິຊາ ພາສາລາວ-ການອ່ານ ແລະ ການຂຽນ | | | ນັກຮຽນກ: 1 | ນັກຮຽນ ຂ: 0 ນັກຮຽນຄ: 2 | | ນັກຮຽນ ກ : ສາມາດປະກອບສ່ວນເຂົ້າໃນການສົນທະນາ ແຕ່ນຳໃຊ້ແນວຄິດຄືກັນກັບຢູ່ໃນປຶ້ມ  ແບບຮຽນ.  ນັກຮຽນ ຂ : ບໍ່ສາມາດປະກອບສ່ວນເຂົ້າໃນການສົນທະນາ,  ນັກຮຽນ ຄ : ໃຫ້ຄຳຕອບໄດ້ໝົດໂດຍນຳໃຊ້ແນວຄິດຂອງຕົນເອງ | |   **3.ສັງເກດ,ບັນທຶກ ແລະ ໃຫ້ຄະແນນ**  **3.1 ສັງເກດເບິ່ງນັກຮຽນ ແລະ ບັນທຶກຄະແນນການປະເມີນ**  **ກິດຈະກໍາ ( 30 ນາທີ )**  -ຄູໃຫ້ນັກສຶກສາເບິ່ງຮູບແລ້ວ ແລ້ວຕອບຄຳຖາມທັງ 4 ຂໍ້ໝົດຫ້ອງ ທີ່ມີຄຳຖາມດັ່ງນີ້:  1. ເປັນຫຍັງຄູຈຶ່ງຍ່າງເລາະ ອ້ອມຫ້ອງຫຼັງຈາກຈັດກິດຈະກໍາໃຫ້ນັກຮຽນເຮັດ ?  2. ຄູບັນທຶກຄະແນນການປະເມີນໄວ້ໃສ ? ໃນຂະນະທີ່ຍ່າງເລາະອ້ອມຫ້ອງ? ຄູຂຽນຂໍ້ມູນຫຍັງແດ່ ?  3. ເປັນຫຍັງຄູຈຶ່ງບໍ່ປະເມີນນັກຮຽນທຸກຄົນ ?  4. ນັກສຶກສາຄິດວ່າ ຄູຈະນໍາໃຊ້ເກນການປະເມີນໃນທຸກໆຄັ້ງທີ່ເພິ່ນໄດ້ກໍານົດໃນປຶ້ມຄູ່ມືຄູບໍ່  ຄຳຕອບ:   1. **ຄູຈຶ່ງຍ່າງເລາະ ອ້ອມຫ້ອງ ຫຼັງຈາກຈັດກິດຈະກໍາໃຫ້ນັກຮຽນເຮັດຍ້ອນວ່າ ເພື່ອທີ່ຈະໄດ້ເຫັນ ແລະ ໄດ້ຍິນນັກຮຽນເວົ້າກັນ ແລະ ເພື່ອເປັນການຮູ້ວ່າ ບົດບັນຍາຍເກນການປະເມີນຜົນຂໍ້ໃດເໝາະສົມກັບເຂົາເຈົ້າ. ຄູບໍ່ສາມາດຮູ້ໄດ້ຄືແນວນີ້ ຖ້າວ່າຄູຢືນຢູ່ແຕ່ໜ້າຫ້ອງ** 2. **ຄູບັນທຶກຄະແນນການປະເມີນໄວ້ປຶ້ມບັນທຶກຄະແນນຂອງລາວ, ຄູຂຽນຂໍ້ມູນຄື: ຊື່ນັກຮຽນ, ຄະແນນ, ເກນການປະເມີນ ດັ່ງນັ້ນຄູເຮົາຄວນມືປຶ໊ມບັນທຶກຄະແນນ 7 ຫົວ ເພື່ອເປັນການງ່າຍໃນການບັນທຶກຄະແນນ ແລະ ເກັບຮັກສາຄະແນນໄວ້** 3. **ຄູຈຶ່ງບໍ່ປະເມີນນັກຮຽນທຸກໆຄົນພ້ອມກັນຍ້ອນວ່າ ນັກຮຽນຈຳນວນຫຼາຍໂພດ ແລະ ບໍ່ມີເວລາພຽງພໍ ທີ່ຈະປະເມີນຜົນທຸກໆ ຄົນຢ່າງມີປະສິດທິຜົນໄດ້ ເພາະຕ້ອງເຮັດກິດຈະກຳອື່ນໆອີກ.** 4. **ຄູບໍ່ຈໍາເປັນຕ້ອງໃຊ້ເກນການປະເມີນຜົນ ເພື່ອປະເມີນນັກຮຽນເຂົາເຈົ້າທຸກໆຄັ້ງທີ່ແນະນໍາໄວ້. ຂຶ້ນກັບຄູເອງຈະປະເມີນນັກຮຽນເລື້ອຍໆສໍ່າໃດ, ໃນແຕ່ລະວີຊາ, ໃນແຕ່ລະເດືອນ ຄູຕ້ອງມີຄະແນນໃຫ້ນັກຮຽນ. ຄູສາມາດຕັດສິນໃຈເອງ ວ່າຈະໃຊ້ເກນການປະເມີນ ປະເມີນນັກຮຽນຍາມໃດ ວິຊາໃດ, ຄູອາດຈະປະເມີນນັກຮຽນເຄິ່ງຫ້ອງໃນວິຊາສິລະປະດົນຕີໃນອາທິດທີ 1 ແລະ ອີກເຄິ່ງໜຶ່ງນັ້ນ ກໍປະເມີນໃນອາທິດຕໍ່ໄປ. ຄູຄົນໜຶ່ງ ອາດປະເມີນນັກຮຽນທັງໝົດ ໃນວິຊາສິລະປະກຳ ແລະ ຫັດຖະກໍາ ພຽງໜຶ່ງຄັ້ງໃນໜຶ່ງເດືອນ ໃນຂະນະທີ່ ຄູອີກຄົນໜຶ່ງ ອາດຈະປະເມີນນັກຮຽນໃນທຸກໆອາທິດ. ສິ່ງສຳຄັນ ແມ່ນຄູໄດ້ປະເມີນນັກຮຽນພຽງພໍທີ່ຈະສາມາດໃຫ້ຄະແນນປະຈຳເດືອນໄດ້**   **3.2 ການໃຫ້ຄະແນນ**  **ກິດຈະກໍາ ( ເວລາ 30 ນາທີ )**  **-**ຄູແນະນຳວິທີປ່ຽນຄະແນນຈາກເກນການປະເມີນ ມາເປັນຄະແນນສ່ວນສິບ  -ຄູປ່ຽນໃຫ້ນັກສຶກສາເບິ່ງວິຊາໜຶ່ງ ແລ້ວຕໍ່ໄປໃຫ້ນັກສຶກສາພາກັນປ່ຽນເອງ  -ຄູໃຫ້ນັກສຶກສາຈົດຄະແນນທີ່ປ່ຽນເປັນສ່ວນສິບເຂົ້າໃສ່ຕາຕະລາງບັນທຶກຄະແນນ  -ຄູ ແລະ ນັກສຶກສາພາກັນສະຫຼຸບບົດຮຽນຫົວຂໍ໊ນີ້  **4. ກໍລະນີສຶກສາ.**  **ກິດຈະກໍາ ( ເວລາ 20 ນາທີ )**  **-ຄູແບ່ງນັກສຶກສາອອກເປັນ 4 ກຸ່ມ ແລ້ວໃຫ້ພາກັນອ່ານບົດຄວາມ ເຊິ່ງແຕ່ລະກຸ່ມເລືອກເອົາບົດຄວາມໜຶ່ງ**  **-ຄູແນະນຳໃຫ້ນັກສຶກສາຫາວິທີແກ້ໄຂສິ່ງທີ່ທ້າທ້າຍເຫຼົ່ານັ້ນ**  **- ນັກສຶກສາພາກັນສົນທະນາກັນກ່ຽວກັບບົດຄວາມນັ້ນ**  **- ຕາງໜ້າກຸ່ມແຕ່ລະກຸ່ມຂຶ້ນມາລາຍງານໃຫ້ໝູ່ຟັງໃນຫ້ອງ**  **-ຄູ ແລະ ນັກສຶກສາພາກັນສະຫຼຸບ**  **ສະຫຼຸບ ແລະ ປະເມີນ ( ເວລາ 10 ນາທີ )**  ໃຫ້ນັກສຶກສາຂຽນປະໂຫຍກໜຶ່ງທີ່ໄດ້ຮຽນບົດນີ້ ແລ້ວສ້າງເປັນຄຳຖາມໃຫ້ເປັນຄຳຕອບທີ່ນັກສຶກສາຂຽນປະໂຫຍກນັ້ນມາ.  ໃຫ້ນັກສຶກສາທັງໝົດສະຫຼຸບຈູດສຳຄັນໃນບົດຮຽນເປັນໜຶ່ງປະໂຫຍກ, ໃຫ້ເລືອກເອົາຕົວແທນນັກສຶກສາປະກອບປະໂຫຍກຂອງເຂົາເຈົ້າກັບໝູ່ທັງໝົດຢູ່ໃນຫ້ອງຮຽນ. | | |

ວັນທີ............................. ວັນທີ................................

ພາກວິຊາຄູປະຖົມ ຄູສອນປະຈຳວິຊາ

ໃບງານ

ຊື່ແລະນາມສະກຸນ...........................

ຈົ່ງຕອບຄໍາຖາມລຸມນີ້ :

|  |  |
| --- | --- |
| ຄໍາຖາມ | ຄໍາຕອບ |
| 1. ຄວາມແຕກຕ່າງລະຫວ່າງການປະເມີນຜົນເພື່ອປັບປຸງການຮຽນ ແລະ ການປະເມີນຜົນເພື່ອສະຫຼຸບຜົນການຮຽນແມ່ນຄືແນວໃດ ? |  |
| 2.ເວລາຈະປະເມີນນັກຮຽນຈະມີການສະແດງບອກຄືແນວໃດໃນບົດສອນ? |  |
| 3.ນັກສຶກສາຈະຈຳແນກຄວາມແຕກຕ່າງລະຫວ່າງກ່ອງການວັດ ແລະ ການປະເມີນຜົນເພື່ອປັບປຸງການຮຽນ ແລະ ການປະເມີນຜົນເພື່ອສະຫຼຸບຜົນການຮຽນຄືແນວໃດ ? |  |
| 4.ແຕ່ລະບົດຮຽນມີເກນການປະເມີນຜົນຫຼາຍເທົ່າໃດ ? |  |
| 5. ເກນການປະເມີນຜົນມີຈໍານວນການບັນຍາຍຄືກັນໝົດ ຫຼື ບໍ່ ? |  |
| 6. ເກນການປະເມີນຜົນສໍາລັບວິຊາພາສາລາວ 4 ກຸ່ມມີຫຍັງແດ່ ?  ( ໃຫ້ເບິ່ງຈາກປຶ້ມຄູ່ມືຄູວິຊາພາສາລາວ ) |  |

ໃບງານ

ຊື່ແລະນາມສະກຸນ...........................

ຈົ່ງຕອບຄໍາຖາມລຸມນີ້ :

|  |  |
| --- | --- |
| ຄໍາຖາມ | ຄໍາຕອບ |
| 1. ຄວາມແຕກຕ່າງລະຫວ່າງການປະເມີນຜົນເພື່ອປັບປຸງການຮຽນ ແລະ ການປະເມີນຜົນເພື່ອສະຫຼຸບຜົນການຮຽນແມ່ນຄືແນວໃດ ? | -ການປະເມີນຜົນເພື່ອປັບປຸງການຮຽນຈະເກີດຂຶ້ນໃນ  ເວລາສອນເພື່ອຊ່ວຍໃຫ້ຄູເຫັນໄດ້ວ່ານັກຮຽນເຂົ້າໃຈຫຼາຍປານໃດ ແລະ ນັກຮຽນຕ້ອງການຄວາມຊ່ວຍເຫຼືອຫຍັງ ແດ່ ເພື່ອເຮັດໃຫ້ເຂົາເຈົ້າບັນລຸຈຸດປະສົງຂອງການຮຽນເຂົາເຈົ້າ.  -ການປະເມີນຜົນ ເພື່ອສະຫຼຸບຜົນການຮຽນ ແມ່ນຊ່ວຍໃຫ້ຄູເຫັນແຈ້ງວ່າ  ນັກຮຽນໄດ້ບັນລຸຈຸດປະສົງຂອງບົດຮຽນ ຫຼື ບໍ. ຕາມປົກກະຕິແມ່ນດຳເນີນການໃນຕອນສຸດທ້າຍຂອງບົດຮຽນ. |
| 2.ເວລາຈະປະເມີນນັກຮຽນຈະມີການສະແດງບອກຄືແນວໃດໃນບົດສອນ? | ກ່ອງ “ການວັດ ແລະ ການປະເມີນຜົນ” ຈະຊີ້ໄປໃສ່ບົດສອນບ່ອນທີ່ຄວນຈະ ຫຼື ສາມາດເຮັດການປະເມີນຜົນ |
| 3.ນັກສຶກສາຈະຈຳແນກຄວາມແຕກຕ່າງລະຫວ່າງກ່ອງການວັດ ແລະ ການປະເມີນຜົນເພື່ອປັບປຸງການຮຽນ ແລະ ການປະເມີນຜົນເພື່ອສະຫຼຸບຜົນການຮຽນຄືແນວໃດ ? | ກ່ອງ “ການວັດ ແລະ ການປະເມີນຜົນ” ຂອງການປະເມີນເພື່ອປັບປຸງການຮຽນ ບໍ່ຄືກັນກັບກ່ອງການວັດ ແລະ ການປະເມີນຜົນ ເພື່ອສະຫຼຸບຜົນການຮຽນຊຶ່ງຈະບອກໃຫ້ຄູນຳໃຊ້ເກນຂອງການປະເມີນຜົນ |
| 4.ແຕ່ລະບົດຮຽນມີເກນການປະເມີນຜົນຫຼາຍເທົ່າໃດ ? | ມີ 1 ເກນການປະເມີນຜົນສຳລັບທຸກໆ ວິຊາຍົກເວັ້ນແຕ່ວິຊາພາສາລາວ ຊຶ່ງຈະມີເກນການປະເມີນຜົນຫຼາຍເກນເພາະໃນໜຶ່ງບົດຮຽນຈະໃຊ້ເວລາສອນ 10 ຊົ່ວໂມງ |
| 5. ເກນການປະເມີນຜົນມີຈໍານວນການບັນຍາຍຄືກັນໝົດ ຫຼື ບໍ່ ? | ບໍ່-ຈຳນວນການບັນຍາຍມີຄວາມຫຼາກຫຼາຍຈາກ 4ລະດັບ (0-3 )ໄປເຖິງ 6 ລະດັບ (0-5) |
| 6. ເກນການປະເມີນຜົນສໍາລັບວິຊາພາສາລາວ 4 ກຸ່ມມີຫຍັງແດ່ ?  ( ໃຫ້ເບິ່ງຈາກປຶ້ມຄູ່ມືຄູວິຊາພາສາລາວ ) | 1. ເວົ້າ ແລະ ຟັງ 2. ອ່ານ ແລະ ຂຽນ 3. ປຶ້ມນິທານ 4. ປຶ້ມອ່ານເສີມ |

ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຊອ ປທ ຈັນທະວີໄຊ ແຫວນພະຈັນ ວິຊາສອນ ການວັດ ແລະ ປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ/ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກໍາ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນຜົນ | ການປະດິດສ້າງ |
| ຫົວຂໍ້  ຄວາມເຂົ້າໃຈກ່ຽວກັບການວັດ ແລະ ການປະເມີນຜົນ   1. ຂະບວນການນຳໃຊ້ເກນການປະເມີນ 2. ການນຳໃຊ້ເກນການປະເມີນ 3. ສັງເກດ,ບັນທຶກ ແລະ ໃຫ້ຄະແນນ 4. ສຶກສາກໍລະນີ | ໃຫ້ນັກຮຽນສາມາດ:  -ຈຳແນກໄດ້ການປະເມີນເພື່ອປັບປຸງການຮຽນ ແລະ ການປະເມີນເພື່ອສະຫຼຸບຜົນການຮຽນ  -ອະທິບາຍໄດ້ໜ້າທີ່ຕ່າງໆຂອງເກນການປະເມີນ  -ວາງແຜນ ແລະ ດຳເນີນການປະເມີນແບບຕໍ່ເນື່ອງໂດຍໃຊ້ເກນການປະເມີນ  -ການໃຫ້ຄະແນນ ແລະ ບັນທຶກຄະແນນຈາກການປະເມີນ  -ກຳນົດວິທີການແກ້ໄຂຕໍ່ສິ່ງທ້າທ້າຍໃນການປະເມີນແບບຕໍ່ເນື່ອງ | 2  1  1 | 2 | 2  1 | 1 | 1  1 | 2 | 3  2  4  2  3 |
| ລວມ | |  |  |  |  |  |  | 14 |

ບົດທົດສອບ

ຄຳຊິ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຄຳຖາມທີ່ຖືກຕ້ອງທີ່ສຸດພຽງຂໍ້ດຽວ

1. ຂໍ້ໃດໝາຍເຖິງການປະເມີນຜົນເພື່ອປັບປຸງການຮຽນ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ຊ່ວຍໃຫ້ຄູເຫັນໄດ້ວ່ານັກຮຽນເຂົ້າໃຈຫຼາຍປານໃດ ແລະ ນັກຮຽນຕ້ອງການຄວາມຊ່ວຍເຫຼືອຫຍັງແດ່

ເພື່ອຊ່ວຍເຫຼືອເຂົາເຈົ້າໃຫ້ບັນລຸຈຸດປະສົງການຮຽນ.

ຂ. ຊ່ວຍໃຫ້ຄູເຫັນນັກຮຽນເຂົ້າໃຈຫຼາຍປານໃດ ແລະ ນັກຮຽນຕ້ອງການຄວາມຊ່ວຍເຫຼືອຫຍັງແດ່

ຄ. ຊ່ວຍໃຫ້ຄູເຫັນການພັດທະນາການໃນການຮຽນໜັງສືຢູ່ຫ້ອງຮຽນ

ງ. ຊ່ວຍໃຫ້ຄູເຫັນຄວາມກ້າວໜ້າຂອງນັກຮຽນໃນການຮຽນໝັງສືແຕ່ລະເດືອນ

2. ຂໍ້ໃດໝາຍເຖິງການປະເມີນຜົນເພື່ອສະຫຼຸບຜົນການຮຽນ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ຊ່ວຍໃຫ້ຄູເຫັນການພັດທະນາທາງດ້ານມັນສະໜອງ ແລະ ທັດສະນະຄະຕິ

ຂ. ຊ່ວຍໃຫ້ຄູໄດ້ມີບົດລາຍງານໃນການຮຽນໃຫ້ອໍານວຍການ ແລະ ຜູ້ປົກຄອງ

ຄ. ຊ່ວຍໃຫ້ຄູເຫັນແຈ້ງວ່ານັກຮຽນໄດ້ບັນລຸຈຸດປະສົງຂອງບົດຮຽນ

ງ. ຊ່ວຍໃຫ້ຄູໄດ້ພັດທະນາໃນການສອນແຕ່ລະອາທິດ

3. ການປະເມີນຜົນເພື່ອສະຫຼຸບການຮຽນແມ່ນຫຍັງໃນການປະເມີນຜົນທີ່ສໍາຄັນທີ່ສຸດ ?

( ການວິເຄາະ-ການວິເຄາະຄວາມສຳຄັນ)

ກ. ປະເມີນນັກຮຽນຢ່າງຕໍ່ເນື່ອງ

ຂ. ຄູນໍາໃຊ້ເກນຂອງການປະເມີນ

ຄ. ຄູປະເມີນຜົນລະຫວ່າງການຮຽນ

ງ. ຄູສອບເສັງນັກຮຽນປະຈໍາເດືອນ

4.ຄໍາວ່າ “ເກນການປະເມີນ” ມີຄວາມໝາຍກົງກັບຂໍ້ໃດ ? ( ຄວາມເຂົ້າໃຈ-ການແປຄວາມໝາຍ)

ກ. ການບັນຍາຍຜົນສໍາເລັດໃນແຕ່ລະ ລະດັບຂອງການບັນຈຸຈຸດປະສົງຂອງແຕ່ລະບົດ

ຂ. ການບັນຍາຍເພື່ອບັນລຸຈຸດປະສົງຂອງແຕ່ລະບົດຮຽນ

ຄ. ການບັນຍາຍເພື່ອໃຫ້ຄູເຂົ້າໃຈໃນການນໍາໃຊ້ເກນ

ງ. ການບັນຍາຍເພື່ອໃຫ້ນັກຮຽນເຂົ້າໃຈໃນການປະເມີນຜົນ

5. ເພາະເຫດໃດວິຊາພາສາລາວຈຶ່ງມີເກນການປະເມີນຫຼາຍ ? ( ຄວາມເຂົ້າໃຈ-ການຕີລາຄາຄວາມໝາຍ)

ກ. ບົດຮຽນໜຶ່ງຈະໃຊ້ເວລາສອນ 7 ຊົ່ວໂມງ

ຂ. ບົດຮຽນໜຶ່ງຈະໃຊ້ເວລາສອນ 8 ຊົ່ວໂມງ

ຄ. ບົດຮຽນໜຶ່ງຈະໃຊ້ເວລາສອນ 9 ຊົ່ວໂມງ

ງ. ບົດຮຽນໜຶ່ງຈະໃຊ້ເວລາສອນ 10 ຊົ່ວໂມງ

6.ຂໍ້ໃດເປັນການໃຫ້ຄະແນນນັກຮຽນຕາມເກນການປະເມີນຜົນ ? ( ການນໍາໃຊ້ )

ກ. ນັກຮຽນ ກ : 7 ; ນັກຮຽນ ຂ: 8 ; ນັກຮຽນ ຄ: 9

ຂ. ນັກຮຽນ ກ : 10 ; ນັກຮຽນ ຂ: 9 ; ນັກຮຽນ ຄ: 8

ຄ. ນັກຮຽນ ກ : 1 ; ນັກຮຽນ ຂ: 2 ; ນັກຮຽນ ຄ: 1

ງ. ນັກຮຽນ ກ : 10 ; ນັກຮຽນ ຂ: 6 ; ນັກຮຽນ ຄ: 8

7. ເມື່ອເຮົາສິດສອນນັກຮຽນເພື່ອຢາກຮູ້ວ່ານັກຮຽນມີຄວາມເຂົ້າໃຈ, ມີການພັດທະນາພຶດຕິກໍາຂອງເຂົາເຈົ້າ ແລະ

ອື່ນໆ ເຮົາຄວນເຮັດແນວໃດຈຶ່ງເໝາະສົມ ? ( ການນໍາໄປໃຊ້ )

ກ. ຄູສອນສອບຖາມນັກຮຽນ

ຂ. ຄູມີການສອບຍ່ອຍ

ຄ. ຄູມີການປະເມີນນັກຮຽນຢ່າງຕໍ່ເນື່ອງ

ງ. ຄູມີການກວດກາປະຈໍາເດືອນ

8. ຈະເກີດຫຍັງຂຶ້ນ, ຖ້າມີການນໍາໃຊ້ເກນການປະເມີນເຂົ້າໃນການປະເມີນຜົນ ? ( ປະດິດສ້າງ )

ກ. ການວັດແທກສະມັດຖະພາບການຮຽນຂອງນັກຮຽນຫຼາຍກວ່າການສອບເສັງ

ຂ. ການວັດແທກຄວາມກ້າວໜ້າການຮຽນຂອງນັກຮຽນຫຼາຍກວ່າການສອບເສັງ

ຄ. ການວັດແທກຄວາມຮູ້ຂອງນັກຮຽນຫຼາຍກວ່າການສອບເສັງ

ງ. ການວັດແທກການສອບເສັງຂອງນັກຮຽນຫຼາຍກວ່າຄວາມຮູ້

9.ຖ້ານັກສຶກສາມີຂໍ້ມູນທັງໝົດ, ນັກສຶກສາຈະແກ້ໄຂຄືແນວໃດກັບການນຳໃຊ້ເກນການປະເມີນເພາະວ່າໃນບົດສອນ

ແນະນໍາ 3 ເທື່ອໃຫ້ນຳໃຊ້ເກນຂອງການປະເມີນ ? ( ປະດິດສ້າງ )

ກ. ຄູຈໍາເປັນຕ້ອງໃຊ້ເກນການປະເມີນຕະຫຼອດເວລາທີ່ໄດ້ກໍານົດໄວ້ໃນບົດສອນແລ້ວ

ຂ. ຄູບໍ່ຈໍາເປັນຕ້ອງໃຊ້ເກນການປະເມີນຕະຫຼອດເວລາຊື່ງໄດ້ກໍານົດໄວ້ໃນບົດສອນແລ້ວ

ຄ. ຄູໃຊ້ເກນການປະເມີນຕາມບົດສອນບອກແຕ່ລະບ່ອນ

ງ. ຄູບໍ່ຈໍາເປັນຕ້ອງໃຊ້ເກນການປະເມີນໃນເວລາດໍາເນີນການສອນ

10. ຄູບັນທຶກຄະແນນການປະເມີນຜົນໄວ້ໃສ ?

(ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ປຶ້ມບັນທຶກຫົວນ້ອຍ

ຂ. ປຶ້ມບັນທຶກຮຽກຊື່

ຄ. ປຶ້ມບັນທຶກຄະແນນຂອງລາວ

ງ. ປຶ້ມບັນທຶກຄະແນນ

11.​ຈາກຫຼັກສູດປະຖົມສະບັບປັບປຸງໃໝ່ນີ້ການປະເມີນຜົນນັກຮຽນໃນເວລາສອນພ້ອມກັນທັງໝົດໃນຫ້ອງ ດີ ຫຼື ບໍ?

( ການປະເມີນຜົນ-ການປະເມີນຜົນໂດຍອາໄສຄວາມຈິງພາຍໃນ )

ກ. ດີ ເພາະນັກຮຽນຈະໄດ້ຄະແນນພ້ອມກັນ

ຂ. ດີ ເພາະຄູຈະມີເວລາໃນການສອນ

ຄ. ບໍ່ດິ ເພາະນັກຮຽນຈໍານວນຫຼາຍໂພດ ແລະ ບໍ່ມີເວລາພຽງພໍທີ່ຈະປະເມີນຜົນທຸກໆຄົນຢ່າງມີປະສິດທິຜົນໄດ້

ງ. ບໍ່ດີ ຄູບໍ່ມີເວລາປະເມີນນັກຮຽນພ້ອມກັນໃນຫ້ອງ

12. ເກນການປະເມີນຜົນສໍາລັບວິຊາພາສາລາວມີຈັກກຸ່ມ ?

( ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽກັບກົດເກນ ແລະ ຄວາມຈິງ )

ກ. 1 ກຸ່ມ ຂ. 2 ກຸ່ມ ຄ. 3 ກຸ່ມ ງ. 4 ກຸ່ມ

13. ເມື່ອເຮົາສິດສອນນັກຮຽນເພື່ອຢາກຮູ້ວ່ານັກຮຽນມີຄວາມເຂົ້າໃຈ, ມີການພັດທະນາພຶດຕິກໍາຂອງເຂົາເຈົ້າ ແລະ

ອື່ນໆ ເຮົາຄວນເຮັດແນວໃດຈຶ່ງເໝາະສົມ ? ( ການນໍາໄປໃຊ້ )

ກ. ຄູສອນສອບຖາມນັກຮຽນ

ຂ. ຄູມີການສອບຍ່ອຍ

ຄ. ຄູມີການປະເມີນນັກຮຽນຢ່າງຕໍ່ເນື່ອງ

ງ. ຄູມີການກວດກາປະຈໍາເດືອນ

14. ຄວນໃຊ້ການປະເມີນຜົນໃດເພື່ອພິນິດໄສວ່າ: ນັກຮຽນມີຄວາມອາດສາມາດນຳໃຊ້ຄວາມຮູ້, ທັກສະທີ່ນັກຮຽນໄດ້ຮຽນມາ ? ( ການປະເມີນຜົນ-ການປະເມີນຜົນໂດຍອາໄສຄວາມຈິງພາຍນອກ )

ກ. ມີການປະເມີນຜົນຮູບແບບກຸ່ມ, ບຸກຄົນ ແລະ ຍ່ອຍ

ຂ. ມີການປະເມີນຜົນໂດຍນຳໃຊ້ເກນການປະເມີນ

ຄ. ມີການປະເມີນຢ່າງຕໍ່ເນື່ອງ

ງ. ມີການປະເມີນຜົນແຕ່ລະບົດຮຽນ